2 de novembre

El 2 de novembre o 2 de santandria és el tres-cents sisè dia de l'any del calendari gregorià i el tres-cents setè en els anys de traspàs. Queden 59 dies per finalitzar l'any.

Esdeveniments 
Països Catalans
 1937 - Lleida, el Segrià: l'aviació franquista bombardeja la ciutat i hi causa tres centenars de morts, entre els quals hi ha un elevat nombre d'alumnes del Liceu Escolar.
 2005 - Madrid: el Congrés dels Diputats aprova l'admissió a tràmit del nou Estatut d'Autonomia  per a Catalunya amb el suport de tots els grups excepte el PP que el mateix dia va presentar un recurs d'inconstitucionalitat.
Resta del món
 655 - Toledo: inici del IX Concili de Toledo.
 1917 - Londres: el ministre Balfour hi fa pública la declaració que proclama el suport britànic als assentaments jueus a Palestina (Sionisme).
 1930 - Etiòpia: Haile Selassie és coronat emperador.
 1956 - Franja de Gaza: Israel l'ocupa durant la Crisi de Suez.
 1963 - El president Ngô Đình Diệm del Vietnam del Sud és assassinat després d'un cop d'estat.
 1964 - Aràbia Saudita: El Rei Saüd ibn Abd-al-Aziz és deposat per un cop familiar, i reemplaçat pel seu germanastre Fàysal.
 1965 - Norman Morrison, un quàquer de 31 anys, es cala foc enfront de l'entrada del riu al Pentàgon per a protestar per l'ús del napalm en la guerra del Vietnam.
 1966 - Estats Units: Entra en vigor la Llei d'Ajust Cubà, que permet a 123.000 cubans l'oportunitat de sol·licitar la residència permanent al país.
 1983 - Estats Units: El president Ronald Reagan signa un projecte de llei que crea Dia de Martin Luther King Jr.
 1984 - Estats Units: S'aplica la pena de mort a Velma Barfield, la primera dona executada als Estats Units des de 1962.
 1988 - Estats Units: El cuc Morris, el primer cuc informàtic distribuït per Internet que obté una important atenció dels mitjans de comunicació, és llançat des del MIT.
 2000 - Estació Espacial Internacional: Hi arriba l'Expedició 1, la primera tripulació de llarga durada format per Serguei Krikaliov, William Shepherd i Iuri Guidzenko.
 2003 -
 Durham (Carolina del Nord, EUA): l'església episcopaliana ordena el primer bisbe obertament homosexual.
 Geòrgia: s'hi celebren unes eleccions legislatives fraudulentes que provocaran una revolta que comportarà la dimissió i l'exili del president Eduard Xevardnadze el 23 de novembre.
 2017 - Madrid: l'Audiència Nacional envia a presó el govern de la Generalitat i emet una ordre internacional de recerca i captura del President de la Generalitat Carles Puigdemont i de 4 membres del govern exiliats a Brussel·les.

Naixements 
Països Catalans
 1918 - Barcelona:
Raimon Panikkar i Alemany, filòsof i teòleg català
 Carmen Amaya, ballarina i cantant de flamenc catalana.
 1920 - Sabadell, Vallès Occidental: Enric Casassas i Simó, químic català.
 1925 - Barcelona: Modest Cuixart i Tàpies, pintor català.
 1930 - Montoliu de Lleida, Segrià: Teresa Aubach i Guiu, historiadora i professora universitària catalana (m. 2002).
 1962 - Folgueroles, Osonaː Anna Dodas i Noguer, poeta catalana (m. 1986).
 1970 - Barcelona: Joel Joan i Juvé, actor, director.
 1976 - Manresa: Núria Picas i Albets, corredora de muntanya i ciclista de muntanya catalana.

Resta del món
 1795 - Pineville (Carolina del Nord), EUA: James K. Polk, 11è President dels Estats Units (m. 1849).
 1815 - Lincoln, Lincolnshire: George Boole, matemàtic i filòsof anglès (m. 1864).
 1865 - Corsica, Ohio, EUA: Warren G. Harding, 29è president dels Estats Units (m. 1923).
 1904 - Berlín: Niddy Impekoven, coreògrafa i ballarina alemanya (m. 2002).
 1905 - Nova York, Estats Units: James Dunn, actor estatunidenc (m. 1967).
 1906 - 
Milà, la Llombardia: Luchino Visconti, director de cinema i de teatre, escenògraf i escriptor italià (m. 1976).
Parísː Claire Delbos, violinista i compositora francesa (m. 1959).
 1911 - Càndia, Creta: Odisseus Elitis, poeta grec, Premi Nobel de Literatura de l'any 1979 (m. 1996).
 1913 - Ciutat de Nova York, EUA: Burt Lancaster, actor estatunidenc (m. 1994).
 1919 - Lisboa: Jorge de Sena, escriptor portuguès (m. 1978).
 1923 - Montevideo: Ida Vitale, escriptora, crítica, assagista, traductora i poetessa uruguaiana.
 1929 - Medicine Hat, Alberta, Canadà: Richard Edward Taylor, físic canadenc, Premi Nobel de Física de l'any 1990 (m. 2018).
 1932 - Nova York, Estats Units: Melvin Schwartz, físic nord-americà, Premi Nobel de Física l'any 1988 (m. 2006).
 1936 - Humacao: Marta Casals Istomin, nascuda Marta Montañez Martínez, violoncel·lista porto-riquenya.
 1938 - Atenes, Regne de Grècia: Sofia de Grècia, reina consort d'Espanya (1975 -2014).
 1942 - St. Joseph, EUA: Shere Hite, sexòloga alemanya, coneguda per lInforme Hite sobre sexualitat femenina'' (m. 2020).
 1961 - Edmonton, Canadà: k.d. lang, cantautora de country i pop, actriu i productora discogràfica canadenca.
 1989 - Frankfurt, Alemanya: Marcel Titsch-Rivero, futbolista.

 Necrològiques 
Països Catalans
 1327 - Barcelona: Jaume el Just sobirà de la Corona d'Aragó, segon fill de Pere el Gran i la seva muller Constança de Sicília, i germà i successor d'Alfons el Franc (1291) al tron. (n. 1267).
 1608 - Lleó: Bernat Català de Valleriola i Vives de Canyamars, poeta valencià, cavaller de l'Orde de Calatrava i president fundador de l'Acadèmia dels Nocturns (n. 1568).
 1713 - Vic, Osona: Bac de Roda, militar català, cap dels Miquelets (n. 1658).
 1891 - Barcelona: Damas Calvet i de Budallès, enginyer, poeta i dramaturg català (n. 1836).
 1910 - Sant Joan de les Abadesses, Ripollès: Raimon Casellas i Dou, periodista, crític d'art, narrador modernista i col·leccionista català (n. 1855).
 1964 - Barcelonaː Emília Baró, actriu teatral catalana de llarga trajectòria professional (n. 1884).
 1965 - Montevideo: Francesca Madriguera i Rodon –Paquita Madriguera–, pianista i compositora (n. 1900).
 1969 - València: Josefina Landete Aragó, primera dona espanyola a obtenir el títol d'odontòloga (n. 1885).
 2003 - Madrid, Espanya: Fernando Vizcaíno Casas, advocat, escriptor i periodista valencià (n. 1926).

Resta del món

 1261 - Budrio: Bettisia Gozzadini, jurista que impartí classes a la Universitat de Bolonya (n. 1209).
 1908 - La Haia, Països Baixos: Clasine Neuman, pintora i dibuixant holandesa (n. 1851).
 1937 - Dieppe, Normandia, Françaː Maude Valérie White, compositora anglesa (n. 1855).
 1945 - Ginebra: Hélène de Pourtalès, regatista suïssa, primera dona a guanyar una medalla en uns Jocs Olímpics (n.1868).
 1950 - Hertfordshire, Anglaterra: George Bernard Shaw, escriptor (n. 1856).
 1960 - Hamburg: Anni Holdmann, atleta alemanya, medallista olímpica l'any 1928 (n.1900).
 1961 - Osloː Harriet Bosse, actriu sueco-noruega (n. 1878).
 1963 - Huế (Indoxina francesa): Ngô Đình Diệm , polític vietnamita que va instaurar la República de Vietnam del Sud (n. 1901).
 1966 - Ithaca, Nova York (EUA): Peter Joseph William Debey, físic i químic nord-americà, Premi Nobel de Química de 1936 (n. 1884)
 1996 - Bowie, Maryland (EUA): Eva Cassidy, cantant de jazz i soul (n. 1963).

 1998 - Rocha, Uruguaiː Nydia Pereyra-Lizaso, compositora, pianista, i educadora musical uruguaiana (n. 1916).
 2004 - Amsterdam: Theo van Gogh, cineasta i escriptor polèmic, assassinat per un extremista islàmic.
 2009 - Madrid: José Luis López Vázquez, actor espanyol.

 2015 -Omar El-Hariri, líder del Consell Nacional de Transició de Líbia que va servir com a Ministre d'Assumptes Militars
 Buenos Aires: Antonio Dal Masetto''', escriptor i periodista italià nacionalitzat argentí.

Festes i commemoracions 
 Dia dels morts
 Santoral: Fidels Difunts; sants Victorí de Pettau, bisbe màrtir; Malaquies d'Armagh, abat; serventa de Déu Anna Soler i Pi, religiosa vedruna.
 Festa Local de Bagà a la comarca del Berguedà

Referències 

02